ASAP วิ่งฉิว 5% ลุ้นกำไร Q2/61 โตแจ่ม 42 ลบ. รับรายได้ธุรกิจรถเช่าพุ่ง
ASAP วิ่งฉิว 5% ลุ้นกำไร Q2/61 โตแจ่ม 42 ลบ. รับรายได้ธุรกิจรถเช่าพุ่ง ณ เวลา 11.02 น. อยู่ที่ระดับ 4.94 บาท บวก 0.22 บาท หรือ 4.66% สงสุดที่ระดับ 4.94 บาท ต่ำสุดที่ระดับ 4.60 บาท มูลค่าซื้อขาย 22.48 ล้านบาท
9 ก.ค. 2561

ผู้สื่อข่าวรายงานว่า ราคาหุ้น บริษัท ซินเนอร์เจติค ออโต้ เพอร์ฟอร์มานซ์ จำกัด (มหาชน) หรือ ASAP ณ เวลา 11.02 น. อยู่ที่ระดับ 4.94 บาท บวก 0.22 บาท หรือ 4.66% สงสุดที่ระดับ 4.94 บาท ต่ำสุดที่ระดับ 4.60 บาท มูลค่าซื้อขาย 22.48 ล้านบาท

ด้านบริษัทหลักทรัพย์ ทิสโก้ จำกัด ระบุแนะนำ “ซื้อ” หุ้น ASAP ในราคาเป้าหมายที่ 9.80 บาท/หุ้น โดยคาดผลประกอบการของ ASAP ในช่วงไตรมาส 2/61 จะเพิ่มขึ้น 24% จากปีก่อน และเพิ่มขึ้น 17% จากไตรมาสก่อนมาอยู่ที่ 42 ล้านบาท และมีรายได้ 650 ล้านบาท เพิ่มขึ้น 27% จากปีก่อน และเพิ่มขึ้น 8% จากไตรมาสก่อน โดยธุรกิจรถเช่าและบริการมีรายได้ 524 ล้านบาท เพิ่มขึ้น 25% จากปีก่อน และโต 8% จากไตรมาสก่อน จากรถเช่าที่เพิ่มขึ้นทั้งระยะสั้นและยาว ในขณะที่การขายรถมือ 2 คาดเพิ่มขึ้น 30% จากปีก่อนเป็น 300 คันในช่วง